Page:Welsh Medieval Law.djvu/136

 y bꝛenhín gerd oe gỽarandaỽ: kanet y penkerd deu ganu ymod duỽ. ar trydyd oꝛ penaetheu. Pan vynho y vꝛenhínes gerd oe gỽarandaỽ yny hyſtauell. kanet y bard teulu trı chanu yndıſſon rac teruyſcu y llys. Eneu gellgı bꝛenhín tra vo kayat yly- geıt: pedeır arhugeínt atal. Yny gro- wyn: ỽyth adeu vgeínt atal. Yny gynllỽſt: vn ar pymthec aphetwar vgeínt atal. Yny o- uer hela: wheugeínt atal. Pan vo kẏfrỽys: punt atal. eneu mílgı bꝛenhín kyn ago- rı ylygeıt: deudec keínhaỽc atal. Yny growyn: pedeır ar hugeínt atal. Yny gynllỽſt: ỽyth a deugeínt atal. Yny ouer hela: vn ar pymthec aphetwar vgeínt. atal. pan vo kyfrỽys. punt atal. n werth yỽ gellgı bꝛeyr amılgı bꝛen- hín. ef atal mılgı bꝛeyr: hanher kyfreıth gellgı bꝛeyr gogyfoet ac ef. yryỽ bynhac vo ken eu tayaỽc kyn agoꝛı ylygeıt: keínhaỽc cotta atal. Yny growyn: dỽy geínhaỽc cotta atal. Yny gynllỽſt: teır keınhaỽc cotta atal. Pan ellygher ynryd: pedeır keínhaỽc cotta a- tal. oſtaỽc kyn boet bꝛenhín bıeıffo. ny thal eıthyr pedeır keínhaỽc cotta. Os bugeılgı uyd: eıdon taladỽy atal. ac ot amheuír y uot uelly: